चीन में दो पूर्व उप मेयरों को भ्रष्टाचार के जुर्म में फांसी  
चीन में दो पूर्व उप मेयरों को भ्रष्टाचार का दोषी ठहराए जाने के बाद फांसी दे दी गई। दोनों पर रिश्वत लेने और पद का दुरुपयोग करने का दोषी ठहराया गया था।
चीन में दो पूर्व उप मेयरों को भ्रष्टाचार का दोषी ठहराए जाने के बाद फांसी दे दी गई। चीन के सुप्रीम पीपुल्स कोर्ट ने बताया कि दोनों के मामलों की समीक्षा करने के बाद फांसी की मंजूरी दी गई थी। सरकारी समाचार एजेंसी शिन्हुआ के अनुसार, झेझियांग प्रांत के हांगझोउ के पूर्व उपमेयर शू मेइयोंग को रिश्वत लेने, धन की हेराफेरी करने और पद का दुरुपयोग करने का दोषी ठहराया गया था। उन्होंने 12 मई को मृत्युदंड की सजा सुनाई गई थी। जियांगसू प्रांत के सुझोउ के पूर्व उप मेयर जियांग रेन्जी को अप्रैल 2008 में भ्रष्टाचार का दोषी ठहराया गया था और मौत की सजा सुनाई गई थी। दोनों ने ही ऊंची अदालतों में अपील की थी लेकिन उनकी अपीलें खारिज कर दी गईं।